امریکانین مودافعه ناظیری جیمزماتیس‌ین روسیا‌لی همکاری سرگئی شویگو ایله گؤروشمک احتیمالینا سویوق باخمادیغی بیلدیریلدی.
اینگیلتره‌نین خبر آژانسی‌ رویترزین دیپلوماتیک منبع‌لره اساسلاناناق یایدیغی خبره گؤره، امریکانین مودافعه ناظیری جیمز ماتیس  روسیا‌لی همکاری سرگئی شویگو ایله گؤروشمک اوچون قاپی‌لاری‌نین آچیق اولدوغونو بیلدیریب.
گؤروش احتیمالی‌نین امریکا پرزیدنتی دونالد ترامپلا روسیانین جمهور باشقانی ولادیمیر پوتین آراسیندا فینلاندیانین پایتاختی هلسینکی-ده کئچیریلن گؤروش‌دن سونرا دوغدوغو ایفاده اولونور.
آدلاری‌نین آچیقلانماسینی ایستمه‌ین رسمی شخص‌لر ماتیس‌ین گؤروشمه‌یه حاضر اولدوغونو، لاکین طرفلر آراسیندا هله کی فعال تماس قورولمادیغینی سؤیله‌ییب‌لر.
قئید ائدک کی، ایکی ناظیرلیک آراسیندا 2015-جی ایلدن بری هئچ بیر گؤروش اولماییب.
